section_heading: Redatelj
paragraph_text: U svibnju 2008. godine počinje snimati cjelovečernji igrani film The Show Must Go On, koji mu je ujedno i završni filmski rad na Akademiji dramske umjetnosti. Na filmskome festivalu u Puli The Show Must Go On dobiva Zlatnu arenu za scenarij, Zlatnu arenu za specijalne efekte, nagradu Breza za najboljeg debitanta (Nevio Marasović) i nagradu Oktavijan za najbolji film 2010. godine po izboru kritičara.